Source: https://www.vero.fi/tulorekisteri/yritykset-ja-organisaatiot/yksityiskohtaiset-tulorekisterin-ohjeet/73797/etuudet-takaisinperint%C3%A4-ja-regressi2/
Timestamp: 2020-08-09 18:09:53+00:00
Document Index: 9192420

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

29.5.2020 - Toistaiseksi
Ohjetta on päivitetty 29.5.2020:
Ohjeen tekstejä on tarkistettu ja täsmennetty.
Vuosiluvut on muutettu vastaamaan etuuksien käyttöönottoa.
Ohjeeseen on lisätty luku 1.2 Oma-aloitteisten verojen verotusmenettelystä annetun lain 51 §:n 5 momentti.
Ohjeessa on täsmennetty, että sekä perusteettoman edun että takaisinperinnän ilmoituksissa etuuden yksiköiden määräksi ilmoitetaan nolla (0). Tietoa ei saa poistaa korvaavalta ilmoitukselta.
Esimerkissä 2 on korjattu pyöristysvirhe ja esimerkeissä 3, 10 ja 14 on korjattu lukuvirheitä.
Esimerkissä 4 tieto "Oma-aloitteinen palautus – Kyllä" on korjattu tiedoksi "Takaisinperintä – Kyllä".
Esimerkissä 5 on korjattu Alkuperäinen ansaintakausi -tietoa.
Takaisinmaksun lisätiedot -tietoryhmään kuuluva Alkuperäisen etuuden ansaintakausi -tieto on korjattu Alkuperäinen ansaintakausi -tiedoksi.
Esimerkit 6, 7, 8 ja 9 on jaoteltu erillisiin lukuihin.
Ohjeeseen on lisätty luku 5 Osasuoritus.
Tulorekisteriin annettavalla etuustietoilmoituksella ilmoitetaan sekä eläke- että etuustuloja. Tässä ohjeessa termillä "etuus" tarkoitetaan sekä eläkkeitä että etuuksia, ellei erikseen mainita jotain muuta.
Eläkkeitä ja etuuksia voidaan eräissä tilanteissa periä takaisin etuuden saajalta, josta tässä ohjeessa käytetään pääosin nimitystä tulonsaaja. Tulonsaaja on voinut saada virheellisesti liian suuren suorituksen, etuuden maksu on voinut tapahtua väärin perustein tai tulonsaaja on saanut takautuvasti muuta etuutta samalta ajalta, jolta hän aikaisemmin on jo saanut jotain toista eläkettä tai etuutta. Kun tulonsaaja maksaa aiheettomasti maksetun perusteettoman edun tai muun suorituksen takaisin, tieto takaisinmaksusta on ilmoitettava tulorekisteriin.
Takaisinperittyä summaa ei korjata alkuperäiselle etuustietoilmoitukselle, vaan takaisinperitty summa ilmoitetaan uudella ilmoituksella kohdistamalla se maksupäivälle, jolloin tulo on palautettu maksajalle. Takaisinperintä ilmoitetaan antamalla tulolajiin liitettävä "Takaisinperintä – Kyllä" -tieto sekä siihen liittyvät lisätiedot. Maksupäiväksi merkitään päivä, jolloin tulonsaaja maksaa liikasuorituksen takaisin tai liikasuoritusta kuitataan myöhemmästä etuudesta. Tulon kuittaus ilmoitetaan käyttäen takaisinmaksun lisätietoja, eikä sitä pidä sekoittaa regressi- tai muihin vähennyksiin.
Alkuperäinen suorituksen maksupäivä on vapaaehtoisesti ilmoitettava tieto. Joissain tilanteissa se on kuitenkin välttämätön, jotta Verohallinto voi kohdistaa tulonsaajan verotuksen oikein. Maksupäivä on tarpeellinen esimerkiksi silloin, kun takaisinperitty ennakonpidätys pitää kohdistaa siihen verovuoteen, jonka aikana se on suorituksesta pidätetty.
Takaisinperitystä suorituksesta annetaan seuraavat pakolliset tiedot:
Takaisinmaksupäivä
Alkuperäisen ansaintakauden alku- ja loppupäivä.
Tieto takaisinperinnästä on ilmoitettava tulorekisteriin viimeistään viidentenä päivänä sen päivän jälkeen, jolloin maksaja on saanut tiedon takaisinperityn määrän maksamisesta, sen maksajasta ja siitä, mihin suoritukseen tai korvaukseen maksu liittyy. Näitä tietoja tarvitaan takaisinperinnän kohdistamiseen. Varsinainen takaisinmaksupäivä ilmoitetaan Takaisinmaksun lisätiedot -tietoryhmässä.
Takaisinperinnän lisäksi ohjeessa käydään läpi myös regressitilanteita. Regressillä tarkoitetaan tilanteita, joissa tulonsaajalle myönnetään takautuvasti etuus samalle ajalle, jolle tulonsaajalle on aiemmin myönnetty toinen etuus. Aiemman etuuden maksajalle voi tulla regressioikeus myöhemmin myönnettävään takautuvaan etuuteen. Tulonsaajalle on siis myönnetty kahta etuutta päällekkäin samalta ajalta, ja regressi korvaa toisen etuuden liikasuorituksen aiemman etuuden maksajalle, jotta maksajan ei tarvitse periä liikasuoritusta takaisin tulonsaajalta. Regressitilanteessa myöhemmin maksetun etuuden maksaja ei maksa suoritusta tulonsaajalle, vaan suoritus maksetaan joko kokonaan tai osittain aiemman etuuden maksajalle.
Ohjeeseen on koottu niitä tilanteita, joissa ilmoittamiseen sovelletaan tuloverolain (TVL) 112 a §:ää "Eräiden takaisin perittyjen etuustulojen oikaisu". Koska kyseistä tuloverolain pykälää sovelletaan ainoastaan eläkkeisiin, opintorahoihin ja muihin lakisääteisiin etuuksiin, ohjeessa käytettävällä termillä "muu kuin lakisääteinen etuus" tarkoitetaan sellaisia etuuksia, joihin tuloverolain 112 a §:ää ei sovelleta. Tuloverolain 112 a § ei sovellu myöskään pääomatulona verotettaviin suorituksiin.
Ohjeessa käydään esimerkkien avulla läpi tilanteet, joissa maksetaan etuutta, ilmoitetaan perusteeton etu, peritään etuutta takaisin tai luovutaan takaisinperinnästä. Ohjeessa kerrotaan lisäksi esimerkkien avulla mahdollisista ongelmatilanteista, jotka liittyvät vuodenvaihteeseen ja takaisinperittyyn määrään kohdistuvaan ennakonpidätykseen. Verohallinnon on pystyttävä kohdentamaan takaisinperitty ennakonpidätys siihen verovuoteen, jolloin se on suorituksesta pidätetty (esimerkit 2, 3 ja 11).
Ohjeessa ei käsitellä tilannetta, jossa päällekkäisten etuuksien myöntäjät tasaavat kustannukset keskenään taustalla eikä tulonsaajalla ole tietoa rahansiirrosta. Tällöin kyse ei ole varsinaisesta regressimenettelystä. Ohjeessa ei myöskään käsitellä vakuutuslaitosten välisiä takautumissuorituksia. Tällaisia ovat esimerkiksi työtapaturma- ja ammattitautivakuuttajien ja liikennevakuuttajien välillä sekä eläkelaitosten ja raideliikennevastuulain mukaisesti korvausvelvollisen välillä maksettavat takautumissuoritukset. Ohjeessa Etuudet: Tietojen ilmoittaminen tulorekisteriin käsitellään tarkemmin niitä tilanteita, joita ei ilmoiteta tulorekisteriin (katso erityisesti luku 8.2 Tulorekisterin ilmoittamisen ulkopuolelle jäävät takautumisoikeustilanteet).
Ohjeessa käsitellään vain yleisesti tulonsaajan etuustulojen takaisinperintää ja regressiä. Oma-aloitteisesti palautettavaa etuutta käsitellään tarkemmin ohjeessa Etuudet: Tietojen ilmoittaminen tulorekisteriin.
Ohjeessa kuvataan esimerkkien avulla yleisimpiä tulorekisterin ilmoitustilanteita. Esimerkeissä ei ole huomioitu kaikkia annettavia tietoja vaan ainoastaan käsiteltävän asian ratkaisemisessa olennaiset tiedot.
1.1 Tuloverolain 112 a §
Takaisinperittyjen etuustulojen oikaisusta säädetään tuloverolain (TVL) 112 a §:ssä. Ohjeessa on huomioitu tuloverolain 112 a §:n 1 momentin muutos, jota sovelletaan ensimmäisen kerran verovuoden 2020 verotuksessa.
Aiemman 1 momentin mukaan takaisinmaksu voitiin ottaa huomioon alkuperäisen maksuvuoden verotuksessa, jos takaisinmaksuvuosi oli alkuperäistä maksuvuotta seuraava ja maksaja ehti ottaa takaisinperinnän huomioon joko alkuperäisellä, tammikuussa annettavalla vuosi-ilmoituksella tai myöhemmin antamallaan korvaavalla vuosi-ilmoituksella. Tällöin maksuvuoden verotuksessa ei syntynyt takaisinperintävähennystä. Jos takaisinmaksu tapahtui niin myöhään, että suoritusta ei voitu ottaa huomioon etuuden maksajan antamassa vuosi-ilmoituksessa, takaisin maksettu määrä vähennettiin takaisinperintävähennyksenä takaisinmaksuvuonna.
Muutetun 1 momentin mukaan takaisin maksettu määrä vähennetään takaisinmaksuvuoden verotuksen oikaisuna (takaisinperintävähennyksenä), jos takaisinmaksu on tehty niin myöhään, että suoritusta ei voida ottaa huomioon tulonsaajan verotuksessa alkuperäisen suorituksen maksuvuonna. Takaisinmaksu voidaan ottaa kuitenkin huomioon tulonsaajan maksuvuoden verotuksessa, jos suoritus maksetaan takaisin siihen määräpäivään mennessä, joka vahvistetaan Verohallinnon päätöksessä takaisin perittyjen etuustulojen takaisinmaksun määräpäivästä etuudensaajan verotuksessa. Kyseisestä Verohallinnon päätöksestä käytetään tässä ohjeessa nimitystä etuuden saajan määräpäiväpäätös.
Tuloverolain 112 a §:n 1 ja 2 momentit koskevat erityisesti etuuden takaisinperintää tulonsaajalta. Suorituksen maksajien välisestä kuittauksesta taas on säädetty pykälän 3 momentissa.
Tuloverolain 112 a § soveltuu vain eläkkeisiin, opintorahaan sekä muihin lakisääteisiin etuuksiin. Muihin kuin lakisääteisiin etuuksiin säännös ei sovellu. Muita kuin lakisääteisiä etuuksia ovat esimerkiksi vakuutusehtoihin perustuvat suoritukset ja sellaiset kunnan maksamat suoritukset, jotka perustuvat kunnan tekemään päätökseen. Jos tällaisia muita kuin lakisääteisiä suorituksia peritään tulonsaajalta takaisin, takaisinperintä huomioidaan oikaisemalla alkuperäisen maksuvuoden verotusta oikaisuaikojen puitteissa. Katso tarkemmin maksajan välisistä tilanteista luku 4 Regressitilanteet.
1.2 Oma-aloitteisten verojen verotusmenettelystä annetun lain 51 §:n 5 momentti
Maksajan velvoitteiden oikaisusta säädetään oma-aloitteisten verojen verotusmenettelystä annetussa laissa (OVML). Ohjeessa on huomioitu lain uusi 51 §:n 5 momentti, joka tuli voimaan 1.1.2020.
Lain 51 §:n 5 momentin mukaan suorituksen maksajan verokauden veroa ei oikaista, jos suorituksen saaja maksaa suorituksen maksajalle takaisin aikaisempana vuonna saamaansa tuloa niin myöhään, että tulosta toimitettu ennakonpidätys tai peritty lähdevero on otettu huomioon suorituksen saajan verotuksessa. Pykälän 5 momentin nojalla annettu Verohallinnon päätös takaisin perittyjen tulojen takaisinmaksun määräpäivästä suorituksen maksajan verotuksessa määrittää käytännössä sen, mihin saakka maksaja voi periä suorituksen takaisin nettona. Päätöstä sovelletaan ensimmäisen kerran sellaisista suorituksista toimitettuun ennakonpidätykseen ja perittyyn lähdeveroon, jotka maksetaan takaisin lain voimaantulopäivänä tai sen jälkeen. Kyseisestä Verohallinnon päätöksestä käytetään tässä ohjeessa nimitystä suorituksen maksajan määräpäiväpäätös.
1.3 Tulonsaaja palauttaa etuuden oma-aloitteisesti
Tulonsaaja voi palauttaa saamaansa etuutta oma-aloitteisesti, vaikka etuus ei ole tulonsaajalle perusteetonta etua eikä se myöhemminkään muutu perusteettomaksi eduksi. Etuuden maksaja ei anna tällaisessa tilanteessa ilmoitusta perusteettomasta edusta. Tulorekisterin perusteettoman edun tilanteita ei pidä sekoittaa oma-aloitteisten palautusten tilanteisiin.
Palautettu summa ilmoitetaan tulorekisteriin antamalla tieto "Oma-aloitteinen palautus – Kyllä". Ilmoituksen maksupäiväksi ilmoitetaan päivä, jolloin tulo on palautettu maksajalle. Maksaja ilmoittaa lisäksi Takaisinmaksun lisätiedot -tietoryhmän, jonka avulla Verohallinto pystyy toimittamaan tulonsaajan verotuksen oikein. Brutto- ja nettoperinnän ilmoittamisen periaatteita sovelletaan myös oma-aloitteiseen palautukseen.
Ilmoittamisesta kerrotaan tarkemmin ohjeessa Etuudet: Tietojen ilmoittaminen tulorekisteriin.
2 Tulonsaaja maksaa suorituksen takaisin
Tuloverolain 112 a §:n 1 momentissa säädetään menettelystä, jossa tulonsaaja maksaa suorituksen takaisin etuuden maksajalle. Maksamisen ajankohta ratkaisee, voidaanko takaisinperintä huomioida verotuksessa nettoperintänä. Maksaja voi aina periä suorituksen takaisin bruttona. Nettoperintää käsitellään ohjeen luvussa 2.2.1 ja bruttoperintää luvussa 2.2.2.
Takaisinperintä ilmoitetaan antamalla tulolajiin liitettävä "Takaisinperintä – Kyllä" -tieto ja siihen liittyvät lisätiedot. Tiedot takaisinperinnästä on annettava viimeistään viidentenä päivänä sen päivän jälkeen, jolloin etuuden maksaja on saanut tiedon takaisinperityn määrän maksamisesta, sen maksajasta ja siitä, mihin suoritukseen tai korvaukseen maksu liittyy, sekä takaisinperintä on saatu kohdistettua etuuden maksajan omassa järjestelmässä.
Jos tulo peritään takaisin nettona, etuuden maksaja ilmoittaa tulonsaajalta takaisinperittyyn summaan kohdistuvan ennakonpidätyksen tiedolla "Takaisinmaksuun kohdistuva ennakonpidätys". Jos tulo peritään tulonsaajalta takaisin bruttona, etuuden maksaja ei ilmoita takaisinperittävästä suorituksesta aiemmin toimitettuja ennakonpidätyksiä. Tällöin takaisinperittyyn määrään kohdistuva ennakonpidätys luetaan tulonsaajan hyväksi maksuvuoden verotuksessa.
Tulo voidaan periä tulonsaajalta nettona, jos tulo maksetaan takaisin samana vuonna tai seuraavan vuoden alussa siten, että edellisen vuoden verotus ei ole vielä valmistunut. Verohallinto määrää etuuden saajan määräpäiväpäätöksessä, mihin alkuperäisen suorituksen maksuvuotta seuraavan vuoden kalenteripäivään mennessä takaisinmaksu on tehtävä, jotta maksu voidaan ottaa huomioon tulonsaajan verotuksessa alkuperäisen suorituksen maksuvuonna. Myös siitä, mihin mennessä suoritus on maksettava takaisin, jotta maksajan verokauden veroa voidaan oikaista, Verohallinto määrää suorituksen maksajan määräpäiväpäätöksessä. Jos suoritus maksetaan takaisin Verohallinnon päätöksessä vahvistetun määräpäivän jälkeen, maksajan pitää käyttää bruttoperintää.
Alkuperäinen ansaintakausi on ilmoitettava kalenterivuoden tarkkuudella. Alkuperäisellä ansaintakaudella tarkoitetaan sitä ansaintakautta, jonka aikana takaisinperittävä tulo alun perin on maksettu. Etuuden maksaja voi halutessaan ilmoittaa tarkemman ansaintakauden (katso tarkemmin esimerkki 1). Kun Verohallinto saa tiedot takaisinmaksuun kohdistuvasta ennakonpidätyksestä, se oikaisee ennakonpidätysvelvoitetta siltä kuukaudelta, jolle etuuden maksajan ilmoittama alkuperäinen maksupäivä ajoittuu. Jos etuuden maksaja ei ole ilmoittanut alkuperäistä maksupäivää, Verohallinto kohdistaa suorituksen ilmoitetun alkuperäisen ansaintakauden loppupäivän mukaiselle verokaudelle. Etuuden maksaja voi tällaisessa tilanteessa menettää hyvityskorkoa, joka lasketaan palautettavan ennakonpidätyksen määrän perusteella.
Ohjeen esimerkeissä 2, 3 ja 11 tuodaan esille ongelmatilanteita, jotka liittyvät vuodenvaihteeseen ja takaisinperittyyn määrään kohdistuvaan ennakonpidätykseen. Takaisinperitty ennakonpidätys on pystyttävä kohdentamaan samaan verovuoteen, jolloin se on suorituksesta toimitettu.
2.1 Maksaja perii takaisin ennen vuotta 2021 maksetun suorituksen
Vuonna 2021 tai sen jälkeen takaisinperityt suoritukset ilmoitetaan tulorekisteriin, vaikka alkuperäinen tulo olisi maksettu ennen vuotta 2021. Vaikka tieto takaisinperinnästä ilmoitetaan tulorekisteriin, alkuperäisestä etuudesta annettua ilmoitusta ei voi korjata tulorekisteriin, jos etuus on maksettu ennen vuotta 2021. Tällaiset korjaukset on tehtävä kunkin tiedon käyttäjän ohjeistuksen mukaisesti.
2.2 Maksaja perii suorituksen takaisin alkuperäisen maksuvuoden aikana
2.2.1 Nettoperintä
Jos tulonsaaja (tai jokin muu taho hänen puolestaan, esimerkiksi puoliso) maksaa liikasuorituksen takaisin alkuperäisen suorituksen maksuvuonna, tulonsaaja voi palauttaa takaisin suorituksen nettomäärän eli määrän, josta on vähennetty ennakonpidätys. Nettoperintätilanteissa etuuden maksajan pitää ilmoittaa tulorekisteriin takaisinperitty suoritus bruttomääräisenä sekä siitä toimitettu ennakonpidätyksen määrä. Takaisinperittyyn määrään kohdistuvaa ennakonpidätystä ei lueta tulonsaajan hyväksi maksuvuoden verotuksessa, vaan se huomioidaan maksajan ennakonpidätysvelvoitteissa takaisinmaksun lisätietojen perusteella.
Esimerkki 1: Työttömälle työnhakijalle on maksettu 648 euroa kuukaudessa peruspäivärahaa ajalla 1.1.–31.3.2021. Peruspäivärahasta on toimitettu ennakonpidätystä 20 % (129,60 euroa kuukaudessa). Etuuden maksaja on ilmoittanut suorituksen kuukausittain maksupäivän mukaisesti. Työttömyysetuuksien ilmoittamisen yhteydessä Etuuden yksikkö -tietoryhmän antaminen on pakollista työttömän korvauspäivien määrittämiseksi.
Ilmoitusesimerkissä (taulukko 1) on tammikuun peruspäivärahasta annettava ilmoitus, ja helmi-maaliskuulta on annettu vastaavat ilmoitukset:
Esimerkki 1, taulukko 1
Aineiston tiedot
Suorituksen maksupäivä tai muu ilmoituspäivä 05.02.2021
Toimenpiteen tyyppi Uusi ilmoitus
Maksajan ilmoitusviite 20YY00020120
Tulolajin yleistiedot
Tulolajin koodi Peruspäiväraha
Määrä 648.00
Alkupäivä 01.01.2021
Loppupäivä 31.01.2021
Etuuden yksikkö
Yksikkö Päivä
Yksiköiden määrä 21
Tulolajin koodi Ennakonpidätys
Määrä 129.60
Alkupäivä 05.02.2021
Loppupäivä 05.02.2021
Huhtikuussa etuuden maksaja huomaa, että peruspäivärahaa on maksettu aiheettomasti tammi- ja helmikuun ajalta, joten maksaja perii suoritukset takaisin tulonsaajalta. Etuuden maksaja antaa korvaavat ilmoitukset tammi- ja helmikuulle ja ilmoittaa niissä maksamansa perusteettoman edun. Työttömyysetuuden tulolajeille on pakollista ilmoittaa etuuden yksikkö. Jos kyse on perusteettomasta edusta, etuuden yksiköksi ilmoitetaan korvaavalla ilmoituksella nolla (0) päivää. Tietoa ei saa poistaa korvaavalta ilmoitukselta, koska tieto on tarpeellinen tiedon käyttäjille.
Ilmoitusesimerkissä (taulukko 2) on tammikuun peruspäivärahasta annettava korvaava ilmoitus, jossa ilmoitetaan perusteeton etu. Helmikuulta on annettu vastaava ilmoitus, jossa maksupäiväksi on merkitty 3.3.2021.
Esimerkki 1, taulukko 2
Toimenpiteen tyyppi Korvaava ilmoitus
Tulorekisterin tai maksajan ilmoitusviite 20YY00020120
Ilmoituksen versionumero n
Perusteeton etu Kyllä
Yksiköiden määrä 0
Tulonsaaja maksaa takaisinperityt summat 5.7.2021. Sen jälkeen etuuden maksaja kohdistaa takaisinmaksut maksujärjestelmässään 9.7.2021. Koska alkuperäinen ansaintakausi kohdistuu kokonaan samaan kalenterivuoteen, takaisinperinnälle (nettoperinnälle) voidaan ilmoittaa yksi ansaintakausitieto. Verohallinto oikaisee ennakonpidätysvelvoitetta (259,20 euroa) alkuperäisen ansaintakauden loppupäivän mukaiselta verokaudelta eli maaliskuulta.
Ilmoitusesimerkissä (taulukko 3 a) on heinäkuussa annettava uusi ilmoitus takaisinperinnästä:
Esimerkki 1, taulukko 3 a
Suorituksen maksupäivä tai muu ilmoituspäivä 09.07.2021
Maksajan ilmoitusviite 20YY00090720
Määrä 1296.00
Takaisinperintä Kyllä
Takaisinmaksun lisätiedot
Takaisinmaksupäivä 05.07.2021
Takaisinmaksuun kohdistuva ennakonpidätys 259.20
Alkuperäinen ansaintakausi
Suorituksen maksupäivä tai muu ilmoituspäivä 01.02.2021
Alkupäivä 01.02.2021
Loppupäivä 31.03.2021
Jos etuuden maksaja haluaa, että ennakonpidätysvelvoitteet kohdistuvat alkuperäisille verokausille oikein, on ilmoitus takaisinperinnästä annettava eritellysti. Etuuden maksajan on ilmoitettava Takaisinmaksuun kohdistuva ennakonpidätys -tieto jokaisesta ansaintakaudesta erikseen tai käytettävä lisäksi tietoa Suorituksen maksupäivä tai muu ilmoituspäivä. Tällä tavalla etuuden maksaja saa ennakonpidätysvelvoitteiden oikaisusta mahdollisesti muodostuvat hyvityskorot itselleen. Takaisinperintää koskevassa ilmoituksessa etuuden yksiköksi ilmoitetaan nolla (0) päivää.
Ilmoitusesimerkissä (taulukko 3 b) on sama heinäkuussa annettava uusi ilmoitus takaisinperinnästä, jossa takaisinperinnän summat on jaettu eritellymmin:
Esimerkki 1, taulukko 3b
Takaisinmaksuun kohdistuva ennakonpidätys 129.60
Loppupäivä 28.02.2021
Suorituksen maksupäivä tai muu ilmoituspäivä 05.03.2021
Alkupäivä 01.03.2021
maksupäivä 27.12.2021, ansaintakausi 17.–23.12.2021, etuutta maksettu yhteensä 323,21 euroa
maksupäivä 3.1.2022, ansaintakausi 24.–30.12.2021, etuutta maksettu yhteensä 242,00 euroa
maksupäivä 10.1.2022, ansaintakausi 31.12.2021–6.1.2022, etuutta maksettu yhteensä 314,52 euroa.
Suorituksista on toimitettu ennakonpidätystä 20 %.
Etuuden maksaja on antanut maksuista ilmoitukset tulorekisteriin. Ilmoitusesimerkissä (taulukko 1) on ilmoitus 27.12.2021 maksusta. Tammikuussa on annettu vastaavat ilmoitukset.
Esimerkki 2, taulukko 1/3
Suorituksen maksupäivä tai muu ilmoituspäivä 27.12.2021
Maksajan ilmoitusviite yyyxxxzzz1
Tulolajin koodi (Etuus A)
Määrä 323.21
Alkupäivä 17.12.2021
Loppupäivä 23.12.2021
Määrä 64.64
Etuuden maksaja on saanut maaliskuussa 2022 tiedon, että tulonsaaja ei ole ollut oikeutettu etuuteen. Etuuden maksaja antaa korvaavat ilmoitukset ja ilmoittaa suoritukset perusteettomana etuna.
Ilmoitusesimerkissä (taulukko 2) on 27.12.2021 maksusta korvaava ilmoitus, jossa ilmoitetaan perusteeton etu:
Esimerkki 2, taulukko 2/3
Tulorekisterin tai maksajan ilmoitusviite yyyxxxzzz1
Etuuden maksaja perii takaisin etuutta ajalta 17.12.2021–6.1.2022 yhteensä 879,73 euroa (323,21 + 242 + 314,52 euroa). Etuuden maksaja soveltaa nettoperintää ja perii laskulla tulonsaajalta 703,79 euroa. Ennakonpidätyksen osuus 175,94 euroa huomioidaan maksajan verokauden ennakonpidätysvelvoitteissa.
Tulonsaaja maksaa etuuden takaisin 11.4.2022, ja suoritus kirjataan etuuden maksajan järjestelmiin 15.4.2022.
Koska alkuperäiset suoritukset on maksettu kahden eri kalenterivuoden aikana, tiedot takaisinperityistä etuuksista on ilmoitettava tulorekisteriin maksuvuoden mukaan eriteltyinä. Tämä tarkoittaa sitä, että vuonna 2021 maksetut suoritukset ilmoitetaan vuonna 2021 päättyvälle ansaintakaudelle ja vuonna 2022 maksetut suoritukset ilmoitetaan vuonna 2022 päättyvälle ansaintakaudelle. Näin ilmoitettuna Verohallinto pystyy kohdentamaan takaisinperityn ennakonpidätyksen määrän oikeille verovuosille.
Ilmoitusesimerkissä (taulukko 3) on nettoperinnästä annettava ilmoitus, jossa summat on eroteltu maksuvuosien mukaisille ansaintakausille:
Esimerkki 2, taulukko 3/3
Suorituksen maksupäivä tai muu ilmoituspäivä 15.04.2022
Tulorekisterin tai maksajan ilmoitusviite yyyxxxzzz2
Takaisinmaksupäivä 11.04.2022
Takaisinmaksuun kohdistuva ennakonpidätys 64.64
Alkupäivä 01.12.2021
Loppupäivä 31.12.2021
Määrä 556.52
Takaisinmaksuun kohdistuva ennakonpidätys 111.30
Alkupäivä 01.01.2022
Loppupäivä 31.01.2022
Vaihtoehtoisesti etuuden maksaja voi antaa ilmoituksen kuten esimerkin 1 taulukossa 3 b eli ilmoittaa Takaisinmaksun lisätiedot -tietoryhmässä myös alkuperäisen Suorituksen maksupäivä tai muu ilmoituspäivä -tiedon.
maksupäivä 5.12.2021, ansaintakausi 29.10.–25.11.2021, etuutta maksettu 20 päivältä yhteensä 876 euroa (20 × 43,80)
maksupäivä 3.1.2022, ansaintakausi 26.11.–23.12.2021, etuutta maksettu 19 päivältä yhteensä 832,20 euroa (19 × 43,80)
maksupäivä 4.2.2022, ansaintakausi 24.12.2021–11.1.2022, etuutta maksettu 10 päivältä yhteensä 438 euroa (10 × 43,80).
Etuuden yksikkö -tietoryhmää on käytettävä aina, kun ilmoitetaan työttömyysetuuksia. Tietoa tarvitaan, jotta voidaan määrittää työttömän korvauspäivät. Maksajien on ilmoitettava Verohallinnolle niiden verovuoden korvauspäivien lukumäärä, joilta tulonsaajalle on maksettu tuloverolain 93 §:n 4 momentissa tarkoitettuja työttömyysetuuksia (Verohallinnon päätös yleisestä tiedonantovelvollisuudesta). Työttömyysetuuksia ovat esimerkiksi työttömyyspäivärahat ja työmarkkinatuki.
Ne tulolajit, joille Etuuden yksikkö -tietoryhmän antaminen on pakollista ja joiden pohjalta korvauspäivien lukumäärä määritetään, on lueteltu tulorekisterin Etuudet – Tulolajit – Koodistot -dokumentissa. Näissä työttömyysetuuksissa etuuden yksikkö on päivä. Yksiköiden määrä on siis kyseisen tulolajin ansaintakaudelle kohdistuvien päivien lukumäärä.
Etuuden maksaja on antanut maksuista ilmoitukset tulorekisteriin. Ilmoitusesimerkissä (taulukko 1) on helmikuussa maksetusta suorituksesta annettava ilmoitus, jossa yhtäjaksoinen ansaintakausi 24.12.2021–11.1.2022 on jaettu kahteen jaksoon, koska eri verovuosien korvauspäivien lukumäärät pitää ilmoittaa erikseen:
Esimerkki 3, taulukko 1/3
Suorituksen maksupäivä tai muu ilmoituspäivä 04.02.2022
Maksajan ilmoitusviite 21VV0004022021
Tulolajin koodi Ansiopäivärahan perusosa
Määrä 175.20
Alkupäivä 24.12.2021
Yksiköiden määrä 4
Määrä 262.80
Loppupäivä 11.01.2022
Yksiköiden määrä 6
Määrä 87.60
Etuuden maksaja on saanut 18.2.2022 tiedon, että tulonsaaja ei ole ollut oikeutettu työttömyyspäivärahoihin. Etuuden maksaja antaa korvaavat ilmoitukset alkuperäiselle maksupäivälle 4.2.2022 ja ilmoittaa työttömyyspäivärahan perusteettomana etuna. Ansiopäivärahan perusosan yhteydessä on ilmoitettava etuuden yksikkö. Koska kyseessä on perusteeton etu, etuuden yksiköiden määräksi ilmoitetaan nolla (0).
Ilmoitusesimerkissä on (taulukko 2) helmikuussa annetun ilmoituksen korvaava ilmoitus, jossa ilmoitetaan perusteeton etu:
Esimerkki 3, taulukko 2/3
Tulorekisterin tai maksajan ilmoitusviite
iuatyilrgbqikw3579275eo0ösuhd/
21VV0004022021
Etuuden maksaja perii takaisin etuutta ajalta 29.10.2021–11.1.2022 yhteensä 2 146,20 euroa (876 + 832,20 + 438 euroa). Etuuden maksaja soveltaa nettoperintää eli perii laskulla tulonsaajalta 1 716,96 euroa. Ennakonpidätyksen osuus 429,24 euroa, huomioidaan maksajan verokauden ennakonpidätysvelvoitteissa.
Tulonsaaja maksaa suorituksen 28.4.2022, ja suoritus kirjataan etuuden maksajan järjestelmiin 3.5.2022.
Kun etuudet peritään takaisin nettona, on tärkeää ilmoittaa tiedot tulorekisteriin siten, että ennakonpidätystiedot kohdentuvat oikeille verovuosille. Tiedot pitää ilmoittaa vähintään kalenterivuoden tarkkuudella. Jos etuuden maksaja kuitenkin haluaa, että ennakonpidätysvelvoitteet kohdistuvat alkuperäisille verokausille oikein, on tiedot eriteltävä tarkemmin.
Ilmoitusesimerkissä (taulukko 3) on takaisinperintäilmoitus toukokuulta. Maksaja on ilmoittanut takaisinperinnän tiedot maksukuukauden tarkkuudella, jolloin ennakonpidätystiedot voidaan kohdentaa oikeille verokausille. Ansiopäivärahan perusosan yhteydessä etuuden yksikkö on pakollinen tieto. Takaisinperintäilmoituksella etuuden yksiköiden määräksi ilmoitetaan nolla (0).
Esimerkki 3, taulukko 3/3
Suorituksen maksupäivä tai muu ilmoituspäivä 03.05.2022
Tulorekisterin tai maksajan ilmoitusviite 20YY00090720
Määrä 876.00
Takaisinmaksupäivä 28.04.2022
Takaisinmaksuun kohdistuva ennakonpidätys 175.20
Suorituksen maksupäivä tai muu ilmoituspäivä 05.12.2021
Määrä 832.20
Takaisinmaksuun kohdistuva ennakonpidätys 166.44
Suorituksen maksupäivä tai muu ilmoituspäivä 03.01.2022
Määrä 438.00
Takaisinmaksuun kohdistuva ennakonpidätys 87.60
Alkupäivä 01.02.2022
Loppupäivä 28.02.2022
2.2.2 Bruttoperintä
Etuuden maksaja voi halutessaan periä maksamansa suorituksen takaisin bruttona. Tällöin tulonsaaja maksaa etuuden ja siitä toimitetun ennakonpidätyksen takaisin etuuden maksajalle. Etuuden maksajan maksuhetkellä toimittama ennakonpidätys luetaan tulonsaajan hyväksi verotuksessa.
Ilmoittaminen tulorekisteriin tapahtuu kuten kohdassa 2.2.1, mutta bruttoperinnässä ei ilmoiteta tietoa Takaisinmaksuun kohdistuva ennakonpidätys. Bruttoperinnässä ansaintakauden voi ilmoittaa verovuoden tarkkuudella.
2.3 Maksaja perii suorituksen takaisin alkuperäisen maksuvuoden jälkeen
Jos tulonsaaja maksaa suorituksen takaisin maksuvuotta seuraavan vuoden alussa Verohallinnon päätöksessä vahvistettuun määräpäivään mennessä, käytetään samaa menettelyä kuin takaisinperintään, joka tapahtuu maksuvuoden aikana.
Jos tulonsaaja maksaa suorituksen takaisin alkuperäistä maksuvuotta seuraavana vuonna Verohallinnon päätöksessä vahvistetun määräpäivän jälkeen (tai myöhempinä vuosina), takaisin maksettu määrä vähennetään tulonsaajan takaisinmaksuvuoden verotuksessa takaisinperintävähennyksenä. Takaisinperitty etuus on aiemmin toimitetussa verotuksessa verotettu tulonsaajan tulona, ja ennakonpidätys on luettu hänen hyväkseen. Etuuden maksaja ei voi periä suoritusta takaisin nettona, vaan maksajan on perittävä tulonsaajalta suoritus bruttomääräisenä.
Koska takaisinperintä kohdistuu aikaisempana vuonna maksettuun suoritukseen, riittää, että maksaja ilmoittaa alkuperäisen ansaintakauden tulorekisteriin kalenterivuoden tarkkuudella. Alkuperäisen suorituksen maksupäivää tai muuta ilmoituspäivää ei tarvitse ilmoittaa.
Esimerkki 4: Tulonsaaja on saanut asumistukea 400 euroa ajalta 1.8.–15.9.2021. Hän on samanaikaisesti saanut soviteltua päivärahaa. Seuraavan vuoden toukokuussa huomataan, että asumistukea on maksettu liikaa 128 euroa. Tulonsaaja on työllistynyt, joten hänelle ei makseta enää päivärahaa. Liikasuoritus on peritty takaisin laskulla. Tulonsaaja ei ole kuitenkaan maksanut hänelle lähetettyä laskua, vaan laskun perintä on siirretty ulosottoon. Työnantaja on pidättänyt työntekijän palkasta ulosottomaksun ja tilittänyt sen ulosottoon. Ulosotto on tilittänyt suorituksen etuuden maksajalle 2.12.2022. Vaikka suoritus on peritty takaisin ulosoton kautta, ilmoitus takaisinperinnästä annetaan samalla tavalla kuin jos tulonsaaja olisi itse maksanut suorituksen takaisin etuuden maksajalle. Etuuden maksaja on aikanaan ilmoittanut asumistuen tulorekisteriin ja antanut myös perusteettoman edun ilmoituksen liikasuorituksen havaittuaan.
Esimerkki 4, taulukko 1/1
Suorituksen maksupäivä tai muu ilmoituspäivä 02.12.2022
Tulorekisterin tai maksajan ilmoitusviite 21CF12345667
Tulolajin koodi Asumistuki
Määrä 128.00
Takaisinmaksupäivä 02.12.2022
Alkupäivä 01.08.2021
Loppupäivä 15.09.2021
2.4 Maksaja perii suorituksen takaisin väärinkäytöksen vuoksi
Tällaiset takaisinperinnät ilmoitetaan tulorekisteriin samalla tavoin kuin muutkin takaisinperinnät. Ilmoittamiseen vaikuttaa se, milloin suoritus maksetaan takaisin ja maksaako tulonsaaja sen itse vai kuitataanko takaisinmaksu jostain myöhemmästä etuudesta.
Jos tulo on perusteetonta etua tulonsaajalle, tulo pitää aina ilmoittaa tulorekisteriin perusteettomaksi eduksi, vaikkei sitä perittäisikään takaisin. Jos tuloa ei peritä takaisin, vaan tulonsaaja tuomitaan maksamaan etuuden myöntäjälle vahingonkorvausta, maksua ei ilmoiteta tulorekisteriin. Vahingonkorvaus tai sakko eivät kuulu tulorekisteriin ilmoitettaviin tulolajeihin, eikä tulonsaajalta tuomion avulla perittävä saatava ole tulonsaajan tulon palautusta, vaan kyseessä on maksajan saama tulo.
2.5 Sijaissaajalle maksettu perusteeton etu
Sijaissaajalla tarkoitetaan maksunsaajaa tilanteessa, jossa etuus maksetaan jollekin muulle kuin tulonsaajalle itselleen. Sijaissaajan tiedot ilmoitetaan muun muassa regressitilanteissa sekä tilanteissa, joissa tulonsaajan tulo maksetaan kokonaan tai osittain toisaalle. Etuustietoilmoituksessa sijaissaajana voi olla esimerkiksi työnantaja tai joissakin tapauksissa maksaja itse.
Tulonsaajan tulosta vähennetty sijaissaajan osuus ilmoitetaan Vähennykset-tietoryhmän tiedoilla, joita voi olla useampia yhtä tulolajia kohden. Jos tällainen tulo peritään takaisin, pitää maksajan tietyissä tilanteissa ilmoittaa takaisinperinnän tiedoissa "Ei vaikuta verotukseen – Kyllä". Tätä lisätietoa käytetään silloin, kun takaisinperinnän takia maksajalle palautuu sellaista suoritusta, jota maksettaessa vähennyksen tyyppinä on ollut "Regressi veronalaiseen tuloon", "Muu vähennys veronalaisesta tulosta" tai "Palkansaajamaksujen vähennys". Tämän tiedon perusteella Verohallinto jättää takaisinperityn määrän huomioimatta tulonsaajan verotuksessa.
Esimerkki 5: Tulonsaaja on saanut takautuvasti etuutta ajalta 1.2.–30.4.2021 (1 000 euroa kuukaudessa). Kolmen kuukauden etuus on maksettu kerralla 5.5.2021. Tästä 3 000 euron summasta työnantajalle on maksettu 2 400 euroa (800 euroa kuukaudessa). Vähennyksen tyyppi on "Muu vähennys veronalaisesta tulosta", joten tulonsaajan verotettavaksi tuloksi on jäänyt 600 euroa. Myöhemmin todetaan, että huhtikuussa maksettu etuus on ollut perusteetonta etua, joten maksaja antaa ilmoituksen perusteettomasta edusta. Maksaja ilmoittaa takaisinperinnän tiedot tulorekisteriin, kun etuus palautuu takaisin maksajalle. Takaisinperintäilmoituksiin merkitään tulonsaajaksi varsinainen tulonsaaja huolimatta siitä, kumpi rahan palauttaa: tulonsaaja itse vai sijaissaaja (työnantaja).
Ilmoitusesimerkissä (taulukko 1) on toukokuun ilmoitus, jossa sijaissaajalle on maksettu 2 400 euroa. Tulonsaajalta on toimitettu ennakonpidätystä 20 % verokortin mukaan. Vähennyksen tulolajina käytetään varsinaista maksettavaa tulolajia (Etuus B), koska etuustietoilmoituksella ei ole käytettävissä sitä tulolajia (palkka), jota sijaissaaja on maksanut tulonsaajalle.
Esimerkki 5, taulukko 1/4
Suorituksen maksupäivä tai muu ilmoituspäivä 05.05.2021
Tulolajin koodi (Etuus B)
Määrä 3000.00
Loppupäivä 30.04.2021
Vähennyksen tulolajin koodi (Etuus B)
Vähennyksen tyyppi Muu vähennys veronalaisesta tulosta
Vähennyksen määrä 2400.00
Alkuperäisen etuuden ansaintakausi
Sijaissaajan tiedot
Tunnisteen tyyppi Y-tunnus
Tunniste 1234123-4
Sijaissaajan tyyppi Työnantaja
Tilitysjakso
Määrä (20 % 600 eurosta) 120.00
Ilmoitusesimerkissä (taulukko 2) on korvaava ilmoitus, kun huhtikuun 1 000 euron etuus ilmoitetaan perusteettomaksi eduksi. Tästä on suoritettu työnantajalle 800 euroa.
Esimerkki 5, taulukko 2/4
Määrä 2000.00
Vähennyksen määrä 1600.00
Määrä 1000.00
Alkupäivä 01.04.2021
Vähennyksen määrä 800.00
Kun tulonsaaja tai työnantaja palauttaa perusteetonta etua, etuuden maksajan on ilmoitettava tulorekisteriin takaisinperinnän tiedot. Jos sijaissaajalle maksettu osuus ei ole ollut tulonsaajan veronalaista tuloa, ei takaisinperintäilmoituksella Takaisinmaksun lisätiedot -tietoryhmässä voi ilmoittaa takaisinmaksuun kohdistuvaa ennakopidätystä tai lähdeveroa.
Ilmoitusesimerkeissä (taulukot 3 ja 4) on perusteettoman edun (Etuus B) takaisinperinnät kesäkuulta. Tulonsaajan 23.6.2021 palauttamaan 200 euroon sovelletaan nettoperintää ja työnantajan 18.6.2021 palauttamaan 800 euroon bruttoperintää:
Esimerkki 5, taulukko 3/4
Suorituksen maksupäivä tai muu ilmoituspäivä 25.06.2021
Määrä 200.00
Takaisinmaksupäivä 23.06.2021
Takaisinmaksuun kohdistuva ennakonpidätys 40.00
Alkupäivä 01.05.2021
Loppupäivä 31.05.2021
Ennen veroja vähennettyyn työnantajalle maksettuun määrään on liitettävä tieto "Ei vaikuta verotukseen – Kyllä". Koska kyseinen tulo ei ole ollut veronalainen, pitää myös tulon palautuminen ilmoittaa siten, ettei se vaikuta verotukseen. Jos tietoa ei anneta takaisinperintäilmoituksen yhteydessä, tulonsaaja saa verotuksessa vähennyksen, jota hänen ei kuuluisi saada.
Esimerkki 5, taulukko 4/4
Suorituksen maksupäivä tai muu ilmoituspäivä 20.06.2021
Määrä 800.00
Ei vaikuta verotukseen Kyllä
Takaisinmaksupäivä 18.06.2021
2.6 Muiden kuin lakisääteisten etuuksien takaisinperintä
Muiden kuin lakisääteisten etuuksien takaisinperintä ilmoitetaan tulorekisteriin kuten muidenkin etuuksien takaisinperintä. Muiden kuin lakisääteisten etuuksien takaisinperintään ei sovelleta tuloverolain 112 a §:ää. Jos tällainen etuus peritään takaisin alkuperäisen maksuvuoden aikana tai seuraavana vuonna suorituksen maksajan määräpäiväpäätöksessä vahvistettuun määräpäivään mennessä, takaisinperintä voidaan tehdä ja ilmoittaa nettoperintänä kuten luvussa 2.2. on ohjattu. Verohallinto huomioi takaisinperityn määrän tulonsaajan verotuksessa alkuperäisenä maksuvuonna.
Muiden kuin lakisääteisten etuuksien takaisinperintään ei sovelleta tuloverolain 112 a §:ssä säädettyä takaisinperintävähennystä. Jos suoritus peritään takaisin alkuperäisen maksuvuoden jälkeen Verohallinnon päätöksessä vahvistetun määräpäivän jälkeen, pitää suoritus periä takaisin bruttona. Verohallinto oikaisee tulorekisteriin annetun takaisinperintäilmoituksen perusteella alkuperäisen maksuvuoden verotusta oikaisuaikojen puitteissa.Tulonsaaja voi myös itse hakea oikaisua verotukseensa.
Tiedot takaisinperinnästä annetaan kuten luvussa 2.3 on ohjattu.
Kuittauksella tarkoitetaan tilannetta, jossa sama etuuden maksaja perii aiemmin perusteettomasti maksamaansa etuutta myöhemmin maksamastaan etuudesta. Kuitattava ja kuittauksen kohteena oleva suoritus voivat olla samoja tai eri etuuksia. Esimerkiksi eläke voidaan kuitata eläkkeestä tai jostain muusta suorituksesta, esimerkiksi sairauspäivärahasta. Samalta ajalta myöhemmin maksettavaa etuutta ei siis makseta aiemman etuuden sijaan.
Tuloverolain 112 a §:n 2 momentti säätelee tilannetta, jossa kuittauksen kohteena on aikaisempana vuonna maksettu suoritus. Tällöin menetellään ensimmäisessä momentissa säädellyllä tavalla. Toisessa momentissa ei kuitenkaan säädetä tilanteesta, jossa takaisinperintä kohdistuu samana vuonna maksettuun suoritukseen. Tuloverolain esitöissä (HE 57/2004) on kuitenkin todettu, että tilanteessa, jossa etuuden maksaja perii etuutta takaisin samasta tai muusta etuudesta samana vuonna, jona se on maksanut myös toista etuutta, takaisinperintä voidaan hoitaa vastaavalla tavalla kuin tuloverolain 112 a §:n 1 momentissa.
Sisäinen regressi tarkoittaa sitä, että sama etuuden maksaja perii aiemmin maksamaansa etuutta myöhemmin maksamastaan etuudesta. Sisäisen regressin ja kuittauksen ero on siinä, että sisäisessä regressissä samalta ajalta myöhemmin maksettava etuus maksetaan aiemman etuuden sijaan. Edellä mainituissa tuloverolain esitöissä on mahdollistettu, että tilanteessa, jossa sama etuuden maksaja maksaa tulonsaajalle toista etuutta samalta ajalta kuin ensin maksamaansa etuutta, voi etuuden maksaja menetellä kuten tuloverolain 112 a §:n 3 momentissa säädetään. Sisäinen regressi voi tapahtua joko samana vuonna tai jonain myöhempänä vuotena. Sisäinen regressi ilmoitetaan samalla tavalla kuin eri maksajien välinen regressi, katso luku 4. Regressit ilmoitetaan aina Vähennykset-tietoryhmällä.
Vain veronalaisen etuuden takaisinperintä otetaan huomioon verotuksessa. Jos tulonsaaja saa verovapaata etuutta (esimerkiksi asumistukea), sen takaisinperintä ei vaikuta verotukseen, koska alkuperäistä suoritustakaan ei ole verotettu. Sama koskee myös tilannetta, jossa alkuperäinen verovapaa etuus peritään takaisin kuittaamalla se myöhemmin maksettavasta veronalaisesta etuudesta. Tällaisessa tapauksessa myöhemmin maksettu etuus on kokonaan veronalaista. Ilmoittaminen ei näissä tilanteissa kuitenkaan eroa veronalaisen etuuden kuittauksen ilmoittamisesta.
Jos aikaisemman ja myöhemmän etuuden maksaja on sama ja kuittaus tehdään sen vuoden aikana, jolloin aiempi suoritus on maksettu, voi etuuden maksaja vähentää suorituksen bruttomäärän (määrä, josta ennakonpidätystä ei ole vähennetty) tulonsaajalle myöhemmin maksettavan suorituksen bruttomäärästä. Etuuden maksajan ei tarvitse oikaista aikaisemmin toimitetun ennakonpidätyksen määrää, vaan riittää, että etuuden maksaja laskee ennakonpidätyksen maksettavan etuuden bruttomäärästä (etuuden määrä kuittauksen jälkeen).
Poikkeuksena tästä on tilanne, jossa aikaisempi suoritus on ollut veronalainen ja sen liikaa maksettu määrä kuitataan myöhemmin maksettavasta verovapaasta etuudesta. Tällöin etuuden maksajan suositellaan käyttävän nettoperintää.
3.1.1 Aiemmin maksettu suoritus ja myöhemmin maksettava suoritus ovat veronalaisia
Jos aiemmin maksettu ja myöhemmin maksettava suoritus ovat veronalaisia, annetaan ilmoitus esimerkin 6 mukaisesti.
Esimerkki 6: Tulonsaajalle on maksettu ajalta 1.1.–31.5.2021 kansaneläkettä 220 euroa kuukaudessa (yhteensä 1 100 euroa). Eläkettä olisi kuitenkin pitänyt maksaa vain 200 euroa kuukaudessa (yhteensä 1 000 euroa). Eläkettä on maksettu siten liikaa 5 kuukauden aikana yhteensä 100 euroa. Tulonsaajan ennakonpidätysprosentti on 5. Virhe korjataan elokuun eläkkeen maksussa.
Ilmoitusesimerkissä (taulukko 1) on tammikuussa tulorekisteriin annettava ilmoitus, ja helmi-toukokuulta annetaan vastaavat ilmoitukset:
Esimerkki 6, taulukko 1/3
Suorituksen maksupäivä tai muu ilmoituspäivä 05.01.2021
Tulolajin koodi Kansaneläke
Määrä 220.00
Määrä 11.00
Kun etuuden maksaja on huomannut virheen tai on tehty päätös perusteettomasta edusta, etuuden maksaja antaa korvaavat ilmoitukset tammi-toukokuulle. Ilmoitusesimerkissä (taulukko 2) on tammikuussa annetun ilmoituksen korvaava ilmoitus, jossa ilmoitetaan perusteeton etu:
Esimerkki 6, taulukko 2/3
Tulorekisterin tai maksajan ilmoitusviite 99db0fb06b974ebea8d66ae02c3fe675 / 20YY00020120
Määrä 20.00
Takaisinperintä tehdään elokuun kansaneläkkeen maksun yhteydessä kuittaamalla maksettavasta 200 euron eläkkeestä liikasuoritus eli 100 euroa. Ennakonpidätys toimitetaan maksettavasta bruttosummasta eli 100 eurosta (200 – 100).
Ilmoitusesimerkissä (taulukko 3) on elokuussa annettava ilmoitus, jossa ilmoitetaan tulon kuittaus:
Esimerkki 6, taulukko 3/3
Suorituksen maksupäivä tai muu ilmoituspäivä 05.08.2021
Maksajan ilmoitusviite 20YY0009050820
Loppupäivä 31.08.2021
Määrä 100.00
Takaisinmaksupäivä 05.08.2021
Määrä 5.00
3.1.2 Aiemmin maksettu suoritus on verovapaa ja myöhemmin maksettava suoritus veronalainen
Jos aiempi suoritus on verovapaa ja myöhempi suoritus veronalainen, ennakonpidätys lasketaan veronalaisen suorituksen koko määrästä. Maksaja antaa ilmoituksen esimerkin 7 mukaisesti.
Esimerkki 7: Tulonsaajalle on maksettu asumistukea tammikuussa 310 euroa. Maaliskuussa huomataan, että asumistukea ei olisi kuulunut maksaa ollenkaan. Tulonsaajan kanssa on sovittu, että asumistuki kuitataan neljässä erässä samana vuonna maksettavasta vanhempainpäivärahasta, joka on 400 euroa kuukaudessa (ennakonpidätys 25 %). Asumistuki on verovapaata ja vanhempainpäiväraha veronalaista. Maksaja tekee ensimmäisen kuittauksen huhtikuussa.
Ilmoitusesimerkissä (taulukko 1) on tammikuussa annettava ilmoitus:
Esimerkki 7, taulukko 1/3
Suorituksen maksupäivä tai muu ilmoituspäivä 02.01.2021
Määrä 310.00
Kun virhe on huomattu tai on tehty päätös perusteettomasta edusta, etuuden maksaja antaa tammikuulle korvaavan ilmoituksen. Ilmoitusesimerkissä (taulukko 2) on korvaava ilmoitus, jossa ilmoitetaan perusteeton etu:
Esimerkki 7, taulukko 2/3
Ensimmäinen takaisinperintä tehdään huhtikuussa kuittaamalla asumistukea vanhempainpäivärahasta 77,50 euroa (310 / 4). Koska vanhempainpäiväraha on veronalainen ja asumistuki on verovapaa, ennakonpidätys lasketaan koko vanhempainpäivärahan määrästä. Ennakonpidätys on näin ollen 100 euroa (400 × 0,25).
Ilmoitusesimerkissä (taulukko 3) on huhtikuussa annettava ilmoitus, jossa veronalaisesta tulosta kuitataan verovapaa tulo:
Esimerkki 7, taulukko 3/3
Suorituksen maksupäivä tai muu ilmoituspäivä 05.04.2021
Maksajan ilmoitusviite 20YY0009050420
Tulolajin koodi Vanhempainpäiväraha
Määrä 400.00
Määrä 77.50
Takaisinmaksupäivä 05.04.2021
Määrä (25 % 400 eurosta) 100.00
3.1.3 Aiemmin maksettu suoritus on veronalainen ja myöhemmin maksettava suoritus verovapaa
Jos aiempi suoritus on veronalainen, mutta myöhemmin maksettava suoritus on verovapaa, maksaja kuittaa myöhemmin maksettavasta suorituksesta nettomäärän. Jos takaisinperintä tehtäisiin bruttomäärästä, tulonsaajan tuloista olisi toimitettu liian suuri ennakonpidätys. Maksaja antaa ilmoituksen esimerkin 8 mukaisesti.
Esimerkki 8: Tulonsaajalle on maksettu 4.3.2021 työmarkkinatukea helmikuulta. Tukea on maksettu 20 päivältä yhteensä 648 euroa. Työmarkkinatuesta on toimitettu ennakonpidätystä 20 %. Toukokuussa huomataan, että työmarkkinatukea olisi pitänyt maksaa helmikuulta vain 15 päivältä (486 euroa). Takaisinperittävä bruttomäärä on siten 162 euroa. Tulonsaajalle maksetaan kesäkuussa asumistukea 480 euroa, ja on sovittu, että liikasuoritus kuitataan asumistuesta. Työmarkkinatuki on veronalaista ja asumistuki verovapaata.
Ilmoitusesimerkissä (taulukko 1) on maaliskuussa annettava ilmoitus:
Esimerkki 8, taulukko 1/3
Suorituksen maksupäivä tai muu ilmoituspäivä 04.03.2021
Maksajan ilmoitusviite 20YY000040220
Tulolajin koodi Työmarkkinatuki
Yksiköiden määrä 20
Ilmoitusesimerkissä (taulukko 2) on korvaava ilmoitus, jossa ilmoitetaan perusteeton etu. Koska kyseessä on perusteeton etu, etuuden yksiköiden määräksi ilmoitetaan nolla (0):
Esimerkki 8, taulukko 2/3
Tulorekisterin tai maksajan ilmoitusviite 99db0fb06b974ebea8d66ae02c3fe675 / 20YY000040220
Määrä 486.00
Yksiköiden määrä 15
Määrä 162.00
Koska myöhempi suoritus on verovapaata, tulonsaajalta kuitataan vain maksettu nettomäärä eli 129,60 euroa (ennakonpidätys 32,40 euroa).
Ilmoitusesimerkissä (taulukko 3) on kesäkuussa annettava ilmoitus, jossa verovapaasta tulosta kuitataan veronalainen tulo:
Esimerkki 8, taulukko 3/3
Suorituksen maksupäivä tai muu ilmoituspäivä 02.06.2021
Määrä 480.00
Alkupäivä 01.06.2021
Loppupäivä 30.06.2021
Takaisinmaksupäivä 01.06.2021
Takaisinmaksuun kohdistuva ennakonpidätys 32.40
3.1.4 Aiemmin maksettu suoritus ja myöhemmin maksettava suoritus ovat verovapaita
Jos sekä aiempi että myöhempi suoritus on verovapaa, annetaan ilmoitus esimerkin 9 mukaisesti.
Esimerkki 9: Tulonsaaja on saanut puolisonsa kuoltua perhe-eläkkeenä ylimääräistä taiteilijaeläkettä 450 euroa kuukaudessa. Puolisolle taiteilijaeläke on myönnetty ennen 1.1.1984, joten eläke on ollut saajalleen verovapaa. Tulonsaaja on jäänyt itsekin eläkkeelle ja eläkkeiden määrää on tarkistettu. Etuuden maksaja on tehnyt 5.4.2021 päätöksen, jonka mukaan perhe-eläkettä olisi pitänyt maksaa tammikuusta 2021 alkaen vain 420 euroa kuukaudessa. Takaisinperintä tehdään siten, että etuuden maksaja kuittaa touko-elokuussa maksamistaan eläkkeistä liikaa maksettua eläkettä 30 euroa kultakin kuukaudelta.
Ilmoitusesimerkissä (taulukko 1) on tammikuussa annettava ilmoitus, helmi-huhtikuulta annettu vastaavat ilmoitukset. Tulolajin ilmoittamisen yhteydessä on pakollista ilmoittaa etuuden veronalaisuus.
Esimerkki 9, taulukko 1/3
Suorituksen maksupäivä tai muu ilmoituspäivä 04.01.2021
Maksajan ilmoitusviite 33ZZxxYY00
Tulolajin koodi Perhe-eläke (ylimääräinen taiteilijaeläke)
Määrä 450.00
Etuuden veronalaisuus Verotonta
Ilmoitusesimerkissä (taulukko 2) on tammikuulta annettava korvaava ilmoitus, jossa perusteeton etu ilmoitetaan. Helmi-huhtikuulta on annettu vastaavat ilmoitukset.
Esimerkki 9, taulukko 2/3
Tulorekisterin tai maksajan ilmoitusviite 33ZZxxYY00
Määrä 420.00
Määrä 30.00
Ilmoitusesimerkissä (taulukko 3) on toukokuussa annettava ilmoitus, jossa tulon kuittaus näkyy. Kesä-elokuulta on annettu vastaavat ilmoitukset.
Esimerkki 9, taulukko 3/3
Suorituksen maksupäivä tai muu ilmoituspäivä 02.05.2021
Maksajan ilmoitusviite 33ZZxxYY01
Takaisinmaksupäivä 02.05.2021
3.2 Kuittaus maksuvuotta seuraavan vuoden alussa Verohallinnon määräpäivään mennessä
Takaisinperintä kohdistetaan alkuperäiseen maksuvuoteen, jos kuittaus tapahtuu viimeistään Verohallinnon päätöksessä vahvistettuun määräpäivään mennessä. Etuuden maksaja voi tällöin periä liikaa maksamansa suorituksen takaisin nettona (määrä, josta ennakonpidätys on vähennetty). Ennakonpidätyksen osuus huomioidaan maksajan ennakonpidätysvelvoitteissa.
Kun kuittaus tehdään aiemmin maksetun etuuden maksuvuotta seuraavan vuoden alussa Verohallinnon päätöksessä vahvistettuun määräpäivään mennessä, uuden etuuden ennakonpidätystä laskettaessa takaisinperittävän määrän on oltava mukana määrässä, josta ennakonpidätys toimitetaan. Etuuden maksaja vähentää takaisin perimänsä määrän tulonsaajalle maksettavasta määrästä.
Esimerkki 10: Etuuden maksaja on maksanut tulonsaajalle 3.2.2021 helmikuun eläkettä 1 100 euroa (ennakonpidätys 22 % eli 242 euroa). Joulukuussa 2021 on todettu, että eläkettä on maksettu helmikuussa 100 euroa liikaa. Etuuden maksaja on antanut joulukuussa tulorekisteriin korvaavan ilmoituksen, jossa on ilmoittanut helmikuun eläkkeen määräksi 1 000 euroa ja perusteettomaksi eduksi 100 euroa (yhteensä 1 100 euroa).
Tulonsaaja saa tammikuussa 2022 eläkettä 1 000 euroa, josta ennakonpidätys on 200 euroa (20 %). Etuuden maksaja ja tulonsaaja ovat sopineet, että etuuden maksaja kuittaa suorituksesta vuonna 2021 liikaa maksamansa eläkkeen 100 euroa, josta ennakonpidätys on ollut 22 euroa.
Etuuden maksaja toimittaa ennakonpidätyksen 200 euroa (20 %) koko 1 000 eurosta, koska koko määrä on takaisinmaksuvuoden veronalaista tuloa. Jäljelle jäävästä 800 eurosta etuuden maksaja vähentää liikasuorituksen nettomäärän 78 euroa (brutto 100 euroa, ennakonpidätys 22 euroa) ja maksaa tulonsaajalle 722 euroa.
Ilmoitusesimerkissä on tammikuussa annettava ilmoitus:
Esimerkki 10, taulukko 1
Maksajan ilmoitusviite 15XX1223333456
Tulolajin koodi Perhe-eläke
Takaisinmaksupäivä 03.01.2022
Takaisinmaksuun kohdistuva ennakonpidätys 22.00
Suorituksen maksupäivä tai muu ilmoituspäivä 03.02.2021
Kun suoritus peritään takaisin maksuvuotta seuraavana vuonna etuuden saajan määräpäiväpäätöksessä vahvistetun määräpäivän jälkeen tai myöhempinä vuosina, takaisinperintää ei voida enää huomioida alkuperäisen maksuvuoden verotuksessa. Tällöin takaisinperitty määrä vähennetään takaisinperintävuoden verotuksessa takaisinperintävähennyksenä.
Esimerkki 11: Etuuden maksaja on maksanut tulonsaajalle 1.3.2021–31.5.2022 ansiosidonnaista päivärahaa ja ansiopäivärahan lapsikorotusta (5,23 euroa päivässä). Kesäkuussa 2022 huomataan, että perustetta lapsikorotuksen maksamiselle ei ole ollut. Etuuden maksaja on antanut maksuista aikanaan ilmoitukset tulorekisteriin. Kesäkuussa 2022 etuuden maksaja antaa korvaavat ilmoitukset, joissa maksaja ilmoittaa maksetut lapsikorotukset perusteettomana etuna. Tulonsaajan kanssa sovitaan, että lapsikorotus peritään takaisin kolmessa erässä. Liikaa maksettu lapsikorotus peritään heinäkuusta 2022 alkaen maksettavista ansiosidonnaisista päivärahoista.
vuosi 2021: 1.3.–15.12.2021 etuutta on maksettu 211 päivältä yhteensä 1 103,53 euroa
vuosi 2022: 16.12.2021–31.5.2022 etuutta on maksettu 116 päivältä yhteensä 606,68 euroa.
1. erä: 11.7.2022 maksettavasta ansiosidonnaisesta päivärahasta kuitataan 570,07 euroa (109 päivää, ansaintakausi 1.3.–31.7.2021). Aiemmat suoritukset on maksettu 31.3.–31.7.2021.
2. erä: 12.8.2022 maksettavasta ansiosidonnaisesta päivärahasta kuitataan 570,07 euroa:
533,46 euroa (102 päivää, ansaintakausi 1.8.–15.12.2021). Aiemmat suoritukset on maksettu 31.8.–21.12.2021.
36,61 euroa (7 päivää, ansaintakausi 16.12.–31.12.2021). Aiempi suoritus on maksettu 15.1.2022.
3. erä: 11.9.2022 maksettavasta ansiosidonnaisesta päivärahasta kuitataan 570,07 euroa (109 päivää, ansaintakausi 1.1.–31.5.2022). Aiemmat suoritukset on maksettu 14.2.– 5.6.2022.
Tulonsaajan tulosta on tehty 20 %:n ennakonpidätys 1.3.2021–31.1.2022. Helmikuun 2022 alusta ennakonpidätysprosentti on ollut 24.
Koska takaisinperintä tehdään vasta heinäkuusta 2022 alkaen, takaisinperintää ei voida enää huomioida tulonsaajan vuoden 2021 verotuksessa. Vuonna 2021 maksetut suoritukset peritään takaisin bruttomääräisenä. Vuonna 2022 maksettujen suoritusten takaisinperintä voidaan sen sijaan tehdä nettoperintänä (katso nettoperinnästä luku 2.2.1 ja bruttoperinnästä luku 2.2.2).
Ilmoitusesimerkissä (taulukko 1) on heinäkuussa annettava ilmoitus tulon kuittauksesta:
Esimerkki 11, taulukko 1/3
Suorituksen maksupäivä tai muu ilmoituspäivä 11.07.2022
Maksajan ilmoitusviite 22ZZZZ22222333
Määrä 2363.76
Alkupäivä 08.06.2022
Loppupäivä 05.07.2022
Tulolajin koodi Ansiopäivärahan lapsikorotus
Määrä 570.07
Takaisinmaksupäivä 11.07.2022
Alkupäivä 31.03.2021
Loppupäivä 31.07.2021
Määrä 567.30
Etuuden maksaja toimittaa 24 %:n ennakonpidätyksen koko ansiosidonnaisen päivärahan määrästä (2 363,76 × 0,24). Lapsikorotusta peritään 570,07 euroa ennakonpidätyksen jälkeen jääneestä määrästä eli 1 796,46 eurosta. Tulonsaajalle maksetaan 1 226,39 euroa. Verohallinto huomioi takaisinperityn määrän vuonna 2022 takaisinperintävähennyksenä.
Elokuun ansiosidonnaisesta päivärahasta kuitataan sekä vuonna 2021 että vuonna 2022 maksettua lapsikorotusta. Jotta verotus saadaan toimitettua oikein, pitää takaisinperinnän tiedot antaa kultakin vuodelta erikseen. Vuoden 2021 lapsikorotus ajalta 1.8.–15.12.2021 (102 päivää, 533,46 euroa) on maksettu vuoden 2021 puolella, joten se peritään takaisin bruttona. Tämä takaisinperitty suoritus huomioidaan maksuvuoden verotuksessa takaisinperintävähennyksenä. Lapsikorotus ajalta 16.12.–31.12.2021 (7 päivää, 36,61 euroa) on maksettu vuoden 2022 puolella, joten se huomioidaan verotuksessa vähentämällä osuus vuoden 2022 lapsikorotuksen määrästä.
Ilmoitusesimerkissä (taulukko 2) on elokuussa annettava ilmoitus tulon kuittauksesta:
Esimerkki 11, taulukko 2/3
Suorituksen maksupäivä tai muu ilmoituspäivä 12.08.2022
Maksajan ilmoitusviite 22ZZZZ22233334
Määrä 2476.32
Alkupäivä 08.07.2022
Loppupäivä 06.08.2022
Yksiköiden määrä 22
Määrä 533.46
Takaisinmaksupäivä 12.08.2022
Alkupäivä 31.08.2021
Loppupäivä 21.12.2021
Määrä 36.61
Suorituksen maksupäivä tai muu ilmoituspäivä 15.01.2022
Määrä ((2 476,32 – 36,61) × 0,24) 585.53
Etuuden maksaja toimittaa ennakonpidätyksen 2 439,71 eurosta (2 476,32 eurosta vähennetään vuonna 2022 maksettu liikasuoritus 36,61), koska tämä määrä on takaisinmaksuvuoden veronalaista tuloa. Jäljelle jäävästä 1890,79 eurosta etuuden maksaja vähentää kuitattavan 570,07 euroa (brutto 533,46 + 36,61) ja maksaa tulonsaajalle 1 320,72 euroa. Verohallinto huomioi takaisinperintävähennyksenä 533,46 euroa ja vähentää tulonsaajan vuoden 2022 veronalaisesta tulosta 36,61 euroa.
Ilmoitusesimerkissä (taulukko 3) on syyskuussa 2022 annettava ilmoitus tulon kuittauksesta:
Esimerkki 11, taulukko 3/3
Suorituksen maksupäivä tai muu ilmoituspäivä 11.09.2022
Maksajan ilmoitusviite 22ZZZZ23333444
Määrä 2701.44
Alkupäivä 07.08.2022
Loppupäivä 09.09.2022
Yksiköiden määrä 24
Takaisinmaksupäivä 11.09.2022
Alkupäivä 14.02.2022
Loppupäivä 05.06.2022
Määrä ((2 701,44 – 570,07) × 0,24) 511.53
Takaisinperintä tehdään kuittaamalla liikasuoritus 570,07 euroa ansiosidonnaisesta päivärahasta eli 2 701,44 eurosta. Ennakonpidätys (24 %) toimitetaan maksettavasta bruttosummasta eli 2 131,37 eurosta.
Etuuden maksaja voi vuonna 2021 tai myöhemmin kuitata tuloa, joka on maksettu ennen vuotta 2021. Tällöin aiemmin maksettua tuloa ei ole ilmoitettu tulorekisteriin. Vaikka aiempaa suoritusta ei ole ilmoitettu tulorekisteriin, maksajan on annettava ilmoitus takaisinperinnästä.
Esimerkki 12: Etuuden maksaja maksaa 5.7.2021 tulonsaajalle ajalta 1.6.–30.6.2021 työmarkkinatukea 540 euroa (ennakonpidätys 20 %). Maksaja perii työmarkkinatuesta takaisin vuonna 2018 maksettua veronalaista opintotukea 25 euroa ja verovapaata asumistukea 30 euroa.
Ilmoitusesimerkissä on heinäkuussa annettava ilmoitus tulon kuittauksesta:
Esimerkki 12, taulukko 1/1
Suorituksen maksupäivä tai muu ilmoituspäivä 05.07.2021
Maksajan ilmoitusviite 11WW12345678
Määrä 540.00
Tulolajin koodi Opintotuki
Määrä 25.00
Alkupäivä 01.03.2018
Loppupäivä 31.03.2018
Määrä (20 % 540 eurosta) 108.00
Vuoden 2021 tulona verotetaan koko työmarkkinatuen määrä 540 euroa. Tulonsaajalle muodostuu takaisinperitystä opintotuesta takaisinperintävähennys vuodelle 2021. Koska asumistuki on verovapaata tuloa, sen takaisinperintä ei vaikuta verotukseen.
3.4 Muun kuin lakisääteisen etuuden takaisinperintä kuittaamalla
Muiden kuin lakisääteisten etuuksien takaisinperintään ei sovelleta tuloverolain 112 a §:n takaisinperintävähennystä. Jos muu kuin lakisääteinen etuus peritään takaisin kuittaamalla se saman etuuden maksajan myöhemmin maksamasta etuudesta, tieto takaisinperinnästä ilmoitetaan kuten muistakin etuuksista. Etuus voidaan kuitata myöhemmin maksettavasta samasta tai toisesta etuudesta.
Jos etuus peritään takaisin kuittaamalla se toisesta etuudesta suorituksen alkuperäisenä maksuvuotena tai sitä seuraavan vuoden alussa suorituksen maksajan määräpäiväpäätöksessä vahvistettuun määräpäivään mennessä, voidaan takaisinperintä tehdä ja ilmoittaa tulorekisteriin kuten luvuissa 3.1. ja 3.2 on ohjattu.
Jos takaisinperintä tehdään alkuperäisen maksuvuoden jälkeen Verohallinnon päätöksessä vahvistetun määräpäivän jälkeen, Verohallinto oikaisee tulonsaajan alkuperäisen maksuvuoden verotusta maksajan antamien tulorekisteri-ilmoitusten perusteella oikaisuaikojen puitteissa. Tulonsaaja voi myös itse hakea oikaisua verotukseensa. Tiedot takaisinperinnästä ilmoitetaan kuten luvussa 3.3 on ohjattu.
4 Regressitilanteet
Etuuden takaisinperintä kohdistetaan yleensä tulonsaajaan. Regressioikeuden perusteella syntyvä takaisinperintä poikkeaa tässä suhteessa muista takaisinperinnän muodoista. Regressitilanteessa etuuden maksaja voi periä aiheettomasti maksetun etuuden regressinä toiselta sosiaaliturvalaitokselta, jolloin maksajan ei tarvitse periä aiheettomasti maksettua etuutta tulonsaajalta. Regressioikeutta sääntelee esimerkiksi työntekijän eläkelain (395/2006) 123 §:n säännös sijaissaajien maksujärjestyksestä.
Regressitilanteessa eri etuuksia maksetaan päällekkäin, ja ensimmäisen (aikaisemman) etuuden maksaja perii takaisin sellaista etuutta, jonka huomataan olleen toissijainen suhteessa jälkimmäiseen (myöhempään) etuuteen. Peritty määrä maksetaan tulonsaajan sijasta suoraan toissijaisen etuuden maksaneelle taholle.
Tyypillisesti regressissä on kyse kahden etuutta maksavan laitoksen välisestä vastuunjaosta. Samaa menettelyä sovelletaan kuitenkin myös sisäisessä regressissä eli tilanteessa, jossa sama etuuden maksaja maksaa sekä aiemman etuuden että myöhemmän etuuden, ja myöhempää etuutta maksetaan aiemman etuuden sijaan.
Tuloverolain 112 a §:n 3 momentissa säädetään: "Jos eläkkeen, opintorahan tai muun lakisääteisen etuuden maksaja maksaa eläkkeestä tai muusta suorituksesta aikaisemman eläkkeen tai veronalaisen etuuden maksajalle suorituksen, jonka tämä on aikaisemmin samalta ajalta maksanut verovelvolliselle, suoritusta ei lueta veronalaiseksi tuloksi sinä vuonna, jona se maksetaan aikaisemmalle etuuden maksajalle. Aikaisemmin maksettu suoritus on sen vuoden veronalaista tuloa, jona se on saatu." Tuloverolaissa on siis säädetty verovapaaksi sellainen suoritus, jonka myöhemmän etuuden maksaja maksaa samalta ajalta suoraan aikaisemman veronalaisen etuuden maksajalle. Suorituksen verovapauteen ei vaikuta, tehdäänkö regressi aiemmin maksetun suorituksen maksuvuonna vai myöhempinä vuosina. Koska tällä tavalla regressinä takaisinperitty suoritus ei ole tulonsaajalle veronalaista tuloa, siitä ei toimiteta ennakonpidätystä.
Jotta Verohallinto saa tulorekisteristä tarvitsemansa tiedot, pitää jälkimmäisen etuuden maksajan ilmoittaa Vähennyksen tyyppi -tietona "Regressi veronalaiseen tuloon" tai "Regressi verottomaan tuloon" riippuen siitä, onko aiempi suoritus ollut veronalainen vai verovapaa.
Tuloverolain 112 a §:n 3 momentissa säädetty menettely ei sovellu muihin kuin lakisääteisiin etuuksiin, joten niihin ei voi soveltaa regressimenettelyä.
Jäljempänä on esitetty regressiin liittyviä tilanteita ryhmiteltynä suoritusten verotusluonteen mukaisesti.
4.1 Aiemmin maksettu suoritus ja myöhemmin maksettava suoritus ovat veronalaisia
Jos regressitilanteessa sekä aikaisempi (toissijainen) että myöhempi (ensisijainen) suoritus ovat veronalaisia, tuloverolain perusteella myöhempi suoritus on verovapaa. Verovapaata on kuitenkin vain se osa suorituksesta, jonka myöhemmän etuuden maksaja maksaa samalta ajalta suoraan aikaisemman etuuden maksajalle. Näin estetään saman tulon kaksinkertainen verotus, koska tulonsaaja ei ole saanut myöhempää suoritusta.
Esimerkki 13: Tulonsaaja on saanut työttömyyspäivärahaa 1 500 euroa ajalta 2.3.–1.4.2021. Suoritus on maksettu 6.4.2021. Tulonsaajalle myönnetään 5.7.2021 takautuva työkyvyttömyyseläke 1.3.2021 alkaen. Työkyvyttömyyseläkkeen määrä on 1 800 euroa kuukaudessa, ja se maksetaan kerralla ajalta 1.3.–31.7.2021 (yhteensä 9 000 euroa). Työttömyyspäiväraha peritään takaisin siten, että työkyvyttömyyseläkkeen maksaja maksaa maalis- ja huhtikuun takautuvasta 1 800 euron eläkkeestä 1 500 euroa työttömyyspäivärahan maksajalle, jolloin tulonsaajalle maksettavaa jää koko ajalta yhteensä 7 500 euroa (brutto).
Ilmoitusesimerkissä (taulukko 1) on työttömyyspäivärahan maksajan ilmoitus huhtikuulta:
Esimerkki 13, taulukko 1/3
Suorituksen maksupäivä tai muu ilmoituspäivä 06.04.2021
Maksajan ilmoitusviite EE12D5678901
Määrä 1500.00
Alkupäivä 02.03.2021
Loppupäivä 01.04.2021
Ilmoitusesimerkissä (taulukko 2) on myöhemmän etuuden eli työkyvyttömyyseläkkeen maksajan heinäkuussa antama ilmoitus:
Esimerkki 13, taulukko 2/3
Maksajan ilmoitusviite 00XYZ33333333
Tulolajin koodi Työkyvyttömyyseläke
Määrä 1800.00
Alkupäivä 01.07.2021
Määrä 7200.00
Vähennyksen tulolajin koodi Ansiopäivärahan perusosa
Vähennyksen tyyppi Regressi veronalaiseen tuloon
Vähennyksen määrä 1500.00
Määrä (26 % 7 500 eurosta) 1950.00
Kun työttömyyspäivärahan maksaja on saanut regressisuorituksen, maksaja antaa korvaavan ilmoituksen tulorekisteriin. Maksaja ilmoittaa korvaavassa ilmoituksessa tiedon "Regressi – Kyllä". Ansiopäivärahan perusosan maksamisen yhteydessä on ilmoitettava tieto etuuden yksiköstä. Tieto on pakollinen myös korvaavassa ilmoituksessa (taulukko 3):
Esimerkki 13, taulukko 3/3
Tulorekisterin tai maksajan ilmoitusviite 12ab0fb06b004yyy789tyyr564433 / EE12D5678901
Regressi Kyllä
Jos aiemmin maksettu suoritus on suurempi kuin samalta ajalta myöhemmin maksettava suoritus, erotuksesta muodostuu tulonsaajalle liikasuoritusta siltä ajalta, kun etuuksia maksetaan päällekkäin. Maksaja voi periä liikasuorituksen takaisin tai jättää perimättä. Perinnästä luopumiset eivät näy tulorekisterissä. Liikasuoritukset ja perusteettomat edut pitää kuitenkin ilmoittaa aina tulorekisteriin.
Esimerkki 14: Tulonsaaja on saanut työmarkkinatukea 500,01 euroa kuukaudessa (brutto) ajalta 1.4.2021–1.3.2022. Tulonsaajalle myönnetään 4.4.2022 samalta ajalta takautuvasti työkyvyttömyyseläkettä 450 euroa kuukaudessa (brutto). Etuuksia maksetaan tulonsaajalle päällekkäin, joten aiemmin maksetusta työmarkkinatuesta muodostuu 50,01 euroa liikasuoritusta. Tätä liikasuoritusta ei kuitenkaan peritä tulonsaajalta takaisin.
Ilmoitusesimerkissä (taulukko 1) on työmarkkinatuen maksajan antama toukokuun ilmoitus. Maksaja antaa jokaiselta kuukaudelta samanlaisen ilmoituksen, jossa on ilmoitettu maksettu työmarkkinatuki.
Esimerkki 14, taulukko 1/3
Maksajan ilmoitusviite 11GG23457899
Määrä 500.01
Loppupäivä 28.04.2021
Yksiköiden määrä 19
Työkyvyttömyyseläkkeen maksaja antaa tulorekisteriin ilmoituksen 4.4.2022 maksamastaan takautuvasta työkyvyttömyyseläkkeestä ajalta 1.4.2021–31.3.2022 (taulukko 2). Maksaja ilmoittaa myös samana päivänä maksamansa huhtikuun työkyvyttömyyseläkkeen. Regressinä suoritetut summat näkyvät Vähennykset-tietoryhmässä. Vaikka työkyvyttömyyseläkettä maksetaan jatkuvana tulona, ilmoitetaan "Kertakorvaus – Kyllä" -tieto, koska tuloa maksetaan takautuvasti yli kolmen kuukauden ajalta verovuotta edeltäneeltä ajalta.
Esimerkki 14, taulukko 2/3
Suorituksen maksupäivä tai muu ilmoituspäivä 04.04.2022
Maksajan ilmoitusviite FFTG2223334445
Määrä 4050.00
Kertakorvaus Kyllä
Vähennyksen tulolajin koodi Työmarkkinatuki
Vähennyksen määrä 4050.00
Määrä 1350.00
Loppupäivä 31.03.2022
Vähennyksen määrä 900.00
Loppupäivä 01.03.2021
Määrä (25 % 900 eurosta) 225.00
Kun työmarkkinatuen maksaja saa työkyvyttömyyseläkkeen maksajalta regressisuorituksen, työmarkkinatuen maksaja antaa toukokuulta 2021 korvaavan ilmoituksen tulorekisteriin (taulukko 3). Korvaavalla ilmoituksella ilmoitetaan saatu regressisuoritus 450 euroa ja perusteettomaksi eduksi muuttunut 50,01 euron liikasuoritus. Maksaja antaa vastaavan korvaavan ilmoituksen myös muilta kuukausilta. Koska kyse on perusteettomasta edusta, etuuden yksiköksi ilmoitetaan nolla (0). Tietoa ei saa poistaa korvaavalta ilmoitukselta, koska tieto on tarpeellinen tiedon käyttäjille.
Esimerkki 14, taulukko 3/3
Tulorekisterin tai maksajan ilmoitusviite 12ab0fb06b004yyy789tyyr564433 / 11GG23457899
Määrä 50.01
Jos aiemmin maksettu etuus on pienempi kuin myöhemmin maksettava etuus, etuuden maksaja maksaa erotuksen tulonsaajalle.
Esimerkki 15: Tulonsaajalle on maksettu ajalta 1.4.–30.4.2021 sairauspäivärahaa 1 500 euroa. Sama etuuden maksaja myöntää elokuussa 2021 tulonsaajalle takautuvasti työkyvyttömyyseläkkeen 1 800 euroa kuukaudessa 1.4.2021 alkaen. Työkyvyttömyyseläke maksetaan sairauspäivärahan sijaan. Etuuden maksaja perii työkyvyttömyyseläkkeestä aikaisemmin samalta ajalta maksamansa sairauspäivärahan (sisäinen regressi).
Koska aiemmin maksettu suoritus ja myöhemmin maksettu suoritus ovat veronalaisia, sovelletaan tuloverolain 112 a §:n 3 momenttia. Näin ollen myöhemmin maksettu suoritus (työkyvyttömyyseläke) ei ole veronalaista tuloa siltä osin, kuin se maksetaan aiemman etuuden (sairauspäivärahan) maksajalle. Veronalaiseksi tuloksi jää aiemmin maksettu suoritus.
Etuuden maksaja vähentää aiemmin maksetun suorituksen bruttomäärän (määrä, josta ei ole vähennetty ennakonpidätystä) tulonsaajalle myöhemmin maksettavan suorituksen bruttomäärästä. Näin ollen takautuvasta 1 800 euron eläkkeestä vähennetään 1 500 euroa sairauspäivärahan regressiä. Etuuden maksaja maksaa elokuussa samaan aikaan myös työkyvyttömyyseläkkeen huhti-elokuulta.
Ilmoitusesimerkissä (taulukko 1) on etuuden maksajan ilmoitus sairauspäivärahasta toukokuussa:
Esimerkki 15, taulukko 1/3
Suorituksen maksupäivä tai muu ilmoituspäivä 10.05.2021
Maksajan ilmoitusviite XX12134RR7890
Tulolajin koodi Sairauspäiväraha
Yksiköiden määrä 26
Etuuden maksaja maksaa takautuvasti työkyvyttömyyseläkkeen ajalta 1.4.–31.8.2021. Tästä suorituksesta on annettava uusi ilmoitus tulorekisteriin (taulukko 2). Regressivähennykset ilmoitetaan Vähennykset-tietoryhmässä.
Esimerkki 15, taulukko 2/3
Suorituksen maksupäivä tai muu ilmoituspäivä 28.08.2021
Maksajan ilmoitusviite KKK111123456
Määrä 9000.00
Vähennyksen tulolajin koodi Sairauspäiväraha
Määrä (30 % 7 500 eurosta) 2250.00
Kun etuuden maksaja saa regressisuorituksen, maksaja antaa korvaavan ilmoituksen ja ilmoittaa "Regressi – Kyllä" -tiedon (taulukko 3).
Esimerkki 15, taulukko 3/3
Tulorekisterin tai maksajan ilmoitusviite 12ab0fb06b004yyy789tyyr564433 / XX12134RR7890
4.2 Aiemmin maksettu suoritus on verovapaa ja myöhemmin maksettava suoritus veronalainen
Jos aiemmin maksettu suoritus on ollut verovapaa ja samalta ajalta myöhemmin maksettava etuus on veronalainen, tuloverolain 112 a §:n 3 momentti ei sovellu. Myöhemmin maksettava tulo on tulonsaajan veronalaista tuloa, josta on toimitettava ennakonpidätys siitä huolimatta, että suoritus maksetaan ensimmäisen etuuden maksajalle.
Esimerkki 16: Tulonsaaja on jäänyt työttömäksi 1.12.2020. Etuuden maksaja on maksanut tulonsaajalle 1.1.2021–15.3.2021 toimeentulotukea tulevaa ansiosidonnaista päivärahaa vastaan 2 228 euroa. Työttömyyskassa maksaa tulonsaajalle 23.3.2021 ansiosidonnaista päivärahaa ajalta 5.12.2020–15.3.2021 yhteensä 4 800 euroa ja maksaa siitä aikaisemmalle etuuden maksajalle 2 228 euroa.
Työttömyyskassa antaa maaliskuussa 2021 tulorekisteriin ilmoituksen:
Esimerkki 16, taulukko 1/1
Suorituksen maksupäivä tai muu ilmoituspäivä 23.03.2021
Maksajan ilmoitusviite 012222666TH
Määrä 1014.00
Alkupäivä 05.12.2020
Loppupäivä 31.12.2020
Määrä 3786.00
Loppupäivä 15.03.2021
Yksiköiden määrä 56
Vähennyksen tulolajin koodi Muu etuus
Vähennyksen tyyppi Regressi verottomaan tuloon
Vähennyksen määrä 2228.00
Määrä (22 % 4 800 eurosta) 1056.00
Työttömyyskassan on ilmoitettava tiedot tulorekisteristeriin ja sen lisäksi annettava Verohallinnolle vuosi-ilmoitus vuoden 2020 työttömyyskorvauspäivistä.
4.3 Aiemmin maksettu suoritus on veronalainen ja myöhemmin maksettava suoritus verovapaa
Tuloverolain 112 a §:n 3 momentti soveltuu vain tilanteeseen, jossa takaisinperintä tehdään regressinä veronalaisesta etuudesta. Tällöin myöhemmin maksettavasta suorituksesta verotetaan vain regressin ylimenevä osa ja aikaisemmin maksettu suoritus (joka on peritty regressinä) jää edelleen maksuvuoden veronalaiseksi tuloksi.
Ensimmäisenä maksetun suorituksen (toissijaisen suorituksen) etuuden maksaja antaa regressisuorituksen saatuaan tulorekisteriin tiedon "Regressi – Kyllä". Verohallinto ei voi kyseisestä tiedosta päätellä, onko regressi jo huomioitu myöhemmin maksetun (ensisijaisen suorituksen) vähennyksenä. Tämän vuoksi toissijaisen suorituksen maksajan pitää antaa ilmoitus takaisinperinnästä siitä verovapaasta suorituksen osasta, jonka maksaja on saanut regressinä takaisin.
Esimerkki 17: Tulonsaajalle maksetaan takautuvasti heinäkuussa 2021 verovapaata etuutta ajalta 1.4.–30.4.2021. Samalta ajalta on aiemmin maksettu veronalaista etuutta. Veronalaisen etuuden maksaja on tehnyt 200 euron suuruisen regressivaatimuksen. Verovapaata etuutta maksetaan 600 euroa. Määrästä 200 euroa maksetaan regressinä aiemmalle etuuden maksajalle ja 400 euroa tulonsaajalle. Ilmoitusesimerkissä (taulukko 1) on maksajan verovapaasta etuudesta antama ilmoitus, jossa regressivaatimus on huomioitu:
Esimerkki 17, taulukko 1/2
Suorituksen maksupäivä tai muu ilmoituspäivä 01.07.2021
Maksajan ilmoitusviite qqWWEE12345
Tulolajin koodi (Verovapaa etuus)
Määrä 600.00
Vähennyksen tulolajin koodi (Veronalainen etuus)
Vähennyksen määrä 200.00
Loppupäivä 12.04.2021
Jotta Verohallinto saa tiedon, että veronalainen etuus on peritty takaisin regressinä verovapaasta tulosta, veronalaisen etuuden maksajan pitää antaa "Regressi – Kyllä" -tiedon lisäksi "Regressi verottomasta tulosta, maksupäivä" -tieto. Tämän tiedon perusteella tulonsaajan verotus menee oikein ja veronalaiseksi tuloksi muodostuu vain se osa veronalaisesta etuudesta, jota ei ole peritty takaisin regressinä verovapaasta tulosta.
"Regressi verottomasta tulosta, maksupäivä" -tietoa ei tarvitse ilmoittaa korvaavalla ilmoituksella, jos regressisuorituksen vastaanottaja ei ole kyseistä tietoa regressisuorituksen maksajalta saanut. Tulorekisteriin ei voi ilmoittaa tietoa, jota ilmoittajalla itsellään ei ole käytettävissä.
Ilmoitusesimerkissä (taulukko 2) on aiemman etuuden maksajan antama korvaava ilmoitus, kun maksaja on saanut regressisuorituksen. Regressisuoritus on maksettu aiemman etuuden maksajalle 1.7.2021. Suoritus näkyy vastaanottajan tilillä 3.7.2021 ja saadaan kohdistettua vastaanottajan järjestelmässä 5.7.2021:
Esimerkki 17, taulukko 2/2
Suorituksen maksupäivä tai muu ilmoituspäivä 30.04.2021
Tulorekisterin tai maksajan ilmoitusviite EE12D5678901
Tulolajin koodi (Veronalainen etuus)
Regressin lisätiedot
Regressi verottomasta tulosta, maksupäivä 05.07.2021
Määrä 50.00
Joissain regressitilanteissa myöhemmin maksettava etuus voi olla osittain veronalaista ja osittain verovapaata. Tuloverolain 112 a §:n 3 momentti soveltuu vain veronalaisen etuuden regressiin. Jotta Verohallinto saa tiedon siitä, että veronalaista etuutta on peritty takaisin verovapaasta tulosta regressinä, aiemman etuuden maksajan pitää eritellä saamansa regressisuoritukset.
Esimerkki 18: Tulonsaajalle on maksettu 10.4.2021 veronalaista etuutta 1 200 euroa ajalta 2.3.–1.4.2021. Etuudesta on toimitettu ennakonpidätystä 300 euroa. Myöhemmin samalle ajalle myönnetään veronalaista eläkettä 500 euroa sekä siihen liittyvä verovapaa korotus 30 euroa. Aiemmin maksetun veronalaisen etuuden maksaja on esittänyt regressivaatimuksen 530 eurosta.
Ilmoitusesimerkissä (taulukko 1) on myöhemmin maksetun etuuden maksajan ilmoitus:
Esimerkki 18, taulukko 1/2
Tulolajin koodi (Veronalainen eläke)
Määrä 500.00
Vähennyksen määrä 500.00
Tulolajin koodi (Verovapaa korotus veronalaiseen eläkkeeseen)
Vähennyksen määrä 30.00
Aiemmin maksetun etuuden maksaja antaa korvaavan ilmoituksen, jossa maksaja ilmoittaa "Regressi – Kyllä" -tiedon. Lisäksi maksaja ilmoittaa verovapaasta tulosta saamansa suorituksen "Regressi – Kyllä" -tiedon sekä "Regressi verottomasta tulosta, maksupäivä" -tiedon. Koska etuuden maksaja on saanut regressisuorituksia sekä veronalaisesta että verovapaasta tulosta, regressisuoritukset pitää eritellä seuraavalla tavalla (taulukko 2):
Esimerkki 18, taulukko 2/2
Suorituksen maksupäivä tai muu ilmoituspäivä 10.04.2021
Regressi verottomasta tulosta, maksupäivä 12.07.2021
Määrä 670.00
Määrä 300.00
5 Osasuorituksen takaisinperintä
Tietyissä tilanteissa aiemmin maksettu tulo voi muuttua takautuvasti. Tulonsaajalle tehdään päätös uudesta etuudesta, joka myönnetään ainakin osittain samalle ajalle kuin aiemmin maksettu etuus. Aiemmin maksettu tulo otetaan huomioon myöhemmin maksettavan etuuden osasuorituksena. Tulonsaaja on ollut oikeutettu aiemmin saamaansa suoritukseen, joten tulo on maksuhetkellä ollut oikein. Ilmoitettua tulolajia ei näin ollen korjata, koska tulo verotetaan alun perin ilmoitetun tulolajin mukaan. Osasuorituksessa ei ole kyse aiemmin tässä ohjeessa käsitellystä perusteettomasta edusta tai regressistä.
Tulon takautuva muutos ilmoitetaan tulorekisteriin korvaavalla ilmoituksella. Alkuperäiselle tulolajille annetaan Tulolaji muuttunut, uusi tulolajin koodi -tieto, jonka arvoksi merkitään uusi tulolajin koodi. Kun tulo muuttuu takautuvasti, aiemmin maksettua eläkettä tai etuutta ei peritä takaisin, vaan se otetaan huomioon myöhemmin maksettavan etuuden osasuorituksena. Osasuorituksen ilmoittamista käsitellään tarkemmin ohjeessa Etuudet: Tietojen ilmoittaminen tulorekisteriin (katso luku 4.6 Tulo muuttuu takautuvasti ja aiemmin maksettu etuus otetaan huomioon osasuorituksena).
Osasuorituskin voi olla maksettu perusteettomasti, jolloin maksaja perii sen takaisin. Esimerkissä 19 käsitellään osasuorituksen takaisinperintää.
Esimerkki 19. Tulonsaajalle on maksettu 1 100 euroa kuukaudessa osittaista varhennettua vanhuuseläkettä (OVE) ajalta 1.1.–31.10.2021. Maksaja on tehnyt takautuvan päätöksen työkyvyttömyyseläkkeestä 15.10.2021. Työkyvyttömyyseläkettä on maksettu 1.6.2021 alkaen saman verran kuin osittaista varhennettua vanhuuseläkettä eli 1 100 euroa kuukaudessa. Maksaja on huomioinut aiemmin maksetun osittaisen varhennetun vanhuuseläkkeen työkyvyttömyyseläkkeen osasuorituksena. Maksaja on ilmoittanut eläkelajin muutoksen tulorekisteriin korvaavalla ilmoituksella ja antanut "Tulolaji muuttunut, uusi tulolajin koodi" -tiedon 1.6.2021 alkaen annetuille ilmoituksille.
Ilmoitusesimerkissä (taulukko 1) on tammikuun 2021 ilmoitus osittaisesta varhennetusta vanhuuseläkkeestä. Vastaavat ilmoitukset on annettu 31.5.2021 saakka.
Esimerkki 19, taulukko 1/4
Maksajan ilmoitusviite zzyy1
Tulolajin koodi Osittainen varhennettu vanhuuseläke
Määrä 1100.00
Seuraavassa ilmoitusesimerkissä (taulukko 2) on etuuden maksajan kesäkuulta antama korvaava ilmoitus, jossa ilmoitetaan osittaisen varhennetun vanhuuseläkkeen muutos työkyvyttömyyseläkkeeksi. Maksaja antaa vastaavat ilmoitukset myös muilta kuukausilta, joilta osittainen varhennettu vanhuuseläke on katsottu työkyvyttömyyseläkkeen osasuoritukseksi.
Esimerkki 19, taulukko 2/4
Suorituksen maksupäivä tai muu ilmoituspäivä 01.06.2021
Tulorekisterin tai maksajan ilmoitusviite xxyz2
Tulolaji muuttunut, uusi tulolajin koodi Työkyvyttömyyseläke
Maksaja on kuitenkin huomannut elokuussa 2022, että tulonsaajalle on maksettu osittaista varhennettua vanhuuseläkettä ja työkyvyttömyyseläkettä väärin perustein vuonna 2021. Eläkettä olisi pitänyt maksaa 1 050 euroa kuukaudessa 1 100 euron sijaan. Maksaja on tehnyt päätöksen takaisinperinnästä 30.8.2022. Tulonsaajan kanssa on sovittu, että liikasuoritus 600 euroa (50 euroa kuukaudessa 12 kuukauden ajalta) peritään laskulla lokakuussa.
Maksaja on antanut ilmoituksen perusteettomasta edusta liikasuorituksen havaittuaan. Ilmoitusesimerkissä (taulukko 3) on uusi korvaava ilmoitus kesäkuulta, ja vastaavat korvaavat ilmoitukset on annettu myös muilta kuukausilta.
Esimerkki 19, taulukko 3/4
Määrä 1050.00
Maksaja antaa vastaavat ilmoitukset myös tammi-toukokuulta 2021 eli siltä ajalta, kun on maksettu osittaista varhennettua vanhuuseläkettä. Näissä ilmoituksissa ei anneta Tulolaji muuttunut, uusi tulolajin koodi -tietoa.
Maksaja perii liikasuorituksen takaisin tulonsaajalta lokakuussa 2022. Ilmoitusesimerkissä (taulukko 4) on maksajan takaisinperintäilmoitus (osittaisen varhennetun vanhuuseläkkeen osuus 1.1.–31.5.2021 yhteensä 250 euroa ja työkyvyttömyyseläkkeen osuus 1.6.–31.12.2021 yhteensä 350 euroa):
Esimerkki 19, taulukko 4/4
Suorituksen maksupäivä tai muu ilmoituspäivä 20.10.2022
Maksajan ilmoitusviite yyzz2
Määrä 250.00
Takaisinmaksupäivä 15.10.2022
Määrä 350.00
Sivu on viimeksi päivitetty 29.5.2020